पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के कारण आम लोगों का जन-जीवन बुरी तरह प्रभावित हो चुका है। अस्पतालों में आईसीयू, ऑक्सीजन, इंजेक्शन की जद्दोजहद किसी से नहीं छिपी है। कोरोना महामारी के कारण दूसरी बीमारियों से ग्रसित मरीजों को इलाज नहीं मिल पा रहा है। लेकिन अब यदि दुनिया से िवदा हो गए तो अंतिम संस्कार में भी लंबी कतार का सामान करना पड़ रहा है।
कोरोना किस स्तर पर कहर बरपा रहा है इसकी बानगी देखिए शहर के सबसे प्रमुख मुक्तिधाम ग्वारीघाट में फ्यूनरल के लिए प्रबंधन की जरूरत पड़ रही है। जो शव आ रहे हैं, वो कोरोना से ग्रसित होने के बाद मौत का िशकार भले ही न हुए हों, लेकिन औसत रूप में जितने अंतिम संस्कार यहाँ होते थे, अब उससे कहीं ज्यादा हो रहे हैं। इन हालातों में शवों को पंचतत्वों में विलीन करने के लिए परिजनों को अलग-अलग समय दिया जा रहा है, और नंबरों के हिसाब से फ्यूनरल किया जा रहा है।
ऐसे चल रहा मैनेजमेंट
अपने रिश्तदारों का अंतिम संस्कार ग्वारीघाट मुक्तिधाम में करने के लिए लोगों को पहले से सूचना देनी होती है। जिसके बाद परिजनों को दाह संस्कार की जगह का नंबर अलॉट कर दिया जाता है। इसके लिए बाकायदा लकड़ियाँ पहुँचाने वाले मृतक के नाम की पर्ची लकड़ी के साथ निर्धारित स्थान पर रख देते हैं, और अंतिम संस्कार कराने वाली टीम के सदस्य आगे का काम करते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn